Eekhoorn Stock Fotografie - Afbeelding: 317052
eekhoorn bont knaagdier voedsel bessen snoezig verward boom klassiek pluizig feeding dier harig eet leuk grijs bes ogen geratel
Eekhoorn, shalow DOF
ID 317052 © Zina Seletskaya | Dreamstime Amcu-moordsaak: ‘Huurmoordenaar’ laat vaar aansoek om borgtog | Maroela Media
Simphiwe Silwane is na bewering een van drie mans wat uit die Oos-Kaap gehuur is om Amcu-lede in Noordwes te vermoor om seker te maak dat dié vakbond sy houvas by Lonmin-myne in Marikana sal verloor.
Die hof het tydens twee van die vermeende huurmoordenaars se aansoek om borgtog gehoor dat hulle ŉ beëdigde verklaring afgelê het met besonderhede oor hul betrokkenheid in die sameswering om vyf Amcu-leiers te vermoor.
Die staat voer aan Amcu het ŉ groep persone afgedank en hulle het saamgesweer om die leiers te vermoor. Die afdankings het gevolg ná interne probleme in die vakbond en nuwe leiers is aangestel. Die groep was nie tevrede dat hulle uit Amcu afgedank is nie, en het vyf leiers, wat die ondersteuning van vakbondlede geniet het, geïdentifiseer.
Amcu-takvoorsitter Malibongwe Mdazo is op 22 Julie 2017 geskiet en gewond in ŉ poging om hom te vermoor.
Nkosinathi Mantashe, Samkelo Mkhutshwa, Simphiwe Silwane, Lungisa Madiba, Juke Mjakane, Sthembe Jakane, Xolile Madikane, Mthethelethu Mtshukuka, Zamelekhaya Mboxela, Zithobile Mangqo, Bongile Cingo en Peterson Siyaya is in hegtenis geneem op aanklag dat hulle saamgesweer het om Amcu-leiers in Marikana te vermoor.
Mantashe is vrygelaat op borgtog van R10 000 en Mkhutshwa is vrygelaat op R2 500. Mangqo en Cingo is vrygelaat op ŉ waarskuwing.
Ao Johannes Montsho, ondersoekbeampte, het aan die hof gesê die mans het verskeie vergaderings belê waar dit ooreengekom is dat hulle huurmoordenaars moet aanstel. Die leiers is geïdentifiseer as Malibongwe Mdazo, Pule, Kwenene, Andile en Cindy. Volgens Montsho was die samesweerders oortuig dat, sou die vyf mans vermoor word, hul volgelinge sou terugtrek en Amcu sal ineenstort.
Die huurmoordenaars sou R50 000 per moord betaal word.
Die uitspraak oor die borgtogaansoek vir die groep samesweerders is tot 20 April uitgestel.